เซี่ยงไฮ้คอมโพสิตปิดลบ 9.33 จุด สวนทาง FDI ขยายตัว
เซี่ยงไฮ้คอมโพสิตปิดลบ 9.33 จุด สวนทาง FDI ขยายตัว
16 ม.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้อ่อนตัวลง โดยดัชนีเซี่ยงไฮ้คอมโพสิตอ่อนตัว 9.33 จุด หรือ 0.30% ปิดที่ 3,103.43 จุด แม้ว่า จีนจะเปิดเผยข้อมูลการลงทุนโดยตรงจากต่างประเทศปี 2559 ที่ขยายตัวขึ้น
กระทรวงพาณิชย์จีน (MOC) เปิดเผยว่า การลงทุนโดยตรงจากต่างประเทศ (FDI) ในจีนแผ่นดินใหญ่ได้ปรับตัวเพิ่มขึ้นอย่างต่อเนื่องเมื่อปีที่ผ่านมา หลังอุตสาหกรรมภาคบริการมีการลงทุนคึกคัก
ยอดการลงทุนโดยตรงจากต่างประเทศปรับตัวเพิ่มขึ้น 4.1% เทียบรายปี สู่ระดับ 8.13 แสนล้านหยวน (ประมาณ 1.18 แสนล้านดอลลาร์สหรัฐ) ในปี 2559 ชะลอตัวลงจากปี 2558 ที่ขยายตัว 6.4% ส่วนในเดือนธ.ค.เพียงเดือนเดียว ยอด FDI ได้ปรับตัวเพิ่มขึ้น 5.7%